CELEX: 62005TA0018
Language: sk
Date: 2010-05-19 00:00:00
Title: Vec T-18/05: Rozsudok Všeobecného súdu z  19. mája 2010 — IMI a i./Komisia ( „Hospodárska súťaž — Kartely — Odvetvie medených inštalačných rúr — Rozhodnutie, ktorým sa konštatuje porušenie článku 81 ES — Nepretržité porušenie vo viacerých formách — Prerušenie účasti — Pokuty — Obmedzená účasť na karteli“ )

3.7.2010   
            
            
               SK
            
            
               Úradný vestník Európskej únie
            
            
               C 179/29
            
         Rozsudok Všeobecného súdu z 19. mája 2010 — IMI a i./Komisia
   (Vec T-18/05) (1)
   
   („Hospodárska súťaž - Kartely - Odvetvie medených inštalačných rúr - Rozhodnutie, ktorým sa konštatuje porušenie článku 81 ES - Nepretržité porušenie vo viacerých formách - Prerušenie účasti - Pokuty - Obmedzená účasť na karteli“)
   2010/C 179/48
   Jazyk konania: angličtina
   
      Účastníci konania
   
   
      Žalobkyne: IMI plc (Birmingham, Warwickshire, Spojené kráľovstvo), IMI Kynoch Ltd (Birmingham) a Yorkshire Copper Tube (Liverpool, Merseyside, Spojené kráľovstvo) (v zastúpení: M. Struys a D. Arts, advokáti)
   
      Žalovaná: Európska komisia (v zastúpení: É. Gippini Fournier a S. Noë, splnomocnení zástupcovia)
   
      Predmet veci
   
   Jednak návrh na zrušenie článku 1 písm. h) až j) a článku 2 písm. f) rozhodnutia Komisie K(2004) 2826 z 3. septembra 2004, týkajúceho sa konania podľa článku 81 [ES] a článku 53 Dohody o EHP (vec COMP/E-1/38.069 — Medené inštalačné rúry), a jednak subsidiárne návrh na zníženie sumy pokuty uloženej žalobkyniam týmto rozhodnutím
   
      Výrok rozsudku
   
   
               1.
            
            
               Článok 1 písm. h) až j) rozhodnutia Komisie K(2004) 2826 z 3. septembra 2004, týkajúceho sa konania podľa článku 81 [ES] a článku 53 Dohody o EHP (vec COMP/E-1/38.069 — Medené inštalačné rúry), sa zrušuje v rozsahu, v akom sa týka obdobia od 1. decembra 1994 do 11. apríla 1996.
            
         
               2.
            
            
               Suma pokuty uloženej IMI plc, IMI Kynoch Ltd a Yorkshire Copper Tube v článku 2 písm. f) rozhodnutia K(2004) 2826 sa stanovuje na 38,556 milióna eur.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Európska komisia znáša svoje vlastné trovy konania a je povinná nahradiť 40 % trov konania IMI, IMI Kynoch a Yorkshire Copper Tube.
            
         
               5.
            
            
               IMI, IMI Kynoch a Yorkshire Copper Tube znášajú 60 % svojich vlastných trov konania.
            
         
      (1)  Ú. v. EÚ C 69, 19.3.2005.